OpenLLM-France/wikimedia huggingface dataset:
# Nazio Askapenerako Fronte Sandinista

    Artikulu hau Nikaraguako alderdi politikoari buruzkoa da; beste esanahietarako, ikus «Nazio Askapenerako Frontea».
Nazio Askapenerako Fronte Sandinista edo FSLN (jatorrizko izena, gaztelaniazkoa: Frente Sandinista de Liberación Nacional) Nikaraguako alderdi politiko ezkertiarra da, Carlos Fonsecak beste batzuen artean Kubako Iraultzaren garaian sortutakoa gerrilla moduan eta Anastasio Somozaren ondorengoak borrokatuz.
Izena Augusto César Sandino (1895-1934) iraultzaile nazionalistari hartu zion haren omenez. Alderdiak Managua hiriburuan egoitza nagusia dauka.

## Historia

1962. urtean sortu zen erakundea, bere lehen helburua borroka armatuaren bidez Somozaren gainbehera lortzea izanik. 1974. urtetik aurrera areagotu zituzten ekintza armatuak estatuaren iparraldean, eta 1977. urtean hiru adarretan banatu zen FSLN: Guerra popular prolongada (Tomás Borge) eta Tendencia proletaria (Carrión, Wheelock), marxista-leninistak biak, eta Terceristas (Daniel eta Humberto Ortega, Edén Pastora, Tirado). 1978. urtetik aurrera Somozaren aurkako eraso gogorrak bideratu zituen fronteak (nazioko jauregiaren okupazioa) eta hiru adarrak batzeko urratsak eman ziren (1979). 1979. urtean hasi zen Nikaraguako gerra zibila eta urte berean Fronte Sandinistak Nikaragua osoa konkistatu zuen. Batasun nazionaleko gobernua eta gudaroste sandinista eratu zituzten ondoren. Nikaraguako aginpidean izan zen 1979. urtetik 1990. urtea arte eta 2007tik aurrera.

## Herrialdeko buruzagitza

Daniel Ortega herrialdeko presidente birritan izan da, 1985etik 1990era lehenengoz eta 2007tik aurrera bigarrenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q27389
* Multimedia: Sandinista National Liberation Front / Q27389
# Nazio Askatasunerako Frontea (Aljeria)

    Artikulu hau Arjeliako alderdi politikoari buruzkoa da; beste esanahietarako, ikus «Nazio Askapenerako Frontea».
Nazio Askatasunerako Frontea (arabieraz: جبهة التحرير الوطني‎, Jabhat at-Tahrīr al-Waţanī; frantsesez: Front de Libération Nationale; FLN) Aljeriako alderdi nazionalista da. Aljeriako Parti du Peuple Algérien (PPA) erakundeko gidarien arteko borroken ondorioz sortu zen. Borroka armatua hasiz bukatuko zirela PPAko gidarien arteko ezin konponduak, eta erakunde horretako Organisation Spéciale (OS) taldeko hogeita hiru buruzagik ekintza armatuak egiten hastea erabaki zuten, eta hala sortu zen FLNa.
Zazpi urteko gerraren ondoren eta Eviango Hitzarmenean hartutako erabakien arabera 1962ko uztailean egin zen hautaketan Aljeriako herriak burujabetasunaren alde ebaki zuen auzia; irailaren 20an FLNko Biltzar Nagusiak Nazio Legebiltzarrerako kideak aukeratu zituen, eta horiek Ben Bella izendatu zuten gobernuburu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Arabieraz) Webgune ofiziala
* Datuak: Q204543
* Multimedia: National Liberation Front (Algeria) / Q204543
# Nazio Batuen Segurtasun Kontseiluko 1973 ebazpena

Nazio Batuen Segurtasun Kontseiluko 1973. ebazpenak, 2011ko martxoaren 17an onartua, Libian "beharrezko neurri guztiak hartzea" baimendu zuen herritarrak babesteko eta mehatxupean zeuden herriak babesteko, hala nola herrialdeko aire-eremuaren itxiera ahalbidetu zuen.
Ebazpena Frantziak, Erresuma Batuak eta Libanok bultzatu zuten. Hamar boto izan zituen alde eta bost abstentzio: Alemania, Brasil, India, Errusia eta Txina.

## Hartutako erabakiak

Ebazpena honakoak agintzen zituen:
* su-eten baten ezarpena eta herritar zibilen aurkako biolentzioa eta abusuen amaiera.
* Libiako aire-eremuaren itxiera.
* Beharrezko baliabide guztiak baimentzen ditu zibilak babesteko, atzerriko indar militarrak erabiliz.
* Su-armen bahiketa eta mertzenarioen aurkako ekintzak indartu, itsasontzi eta hegazkinen derrigorrezko ikuskaketak onartuz.
* Libiatar jatorriko hegaldi guztien debekua.
* Libiatar agintarien aktiboen izozketa, eta libiatar herriare onurako erabiltzea onartu zen.
* NBEko Segurtasun Kontseiluko 1970. ebazpeneko bidaia eta aktiboen izozketen debekuen luzapena, hainbat agintari eta enpresa libiatarren aurka.
* Zigorren ezarpena ikuskatu eta obserbatzeko aditu-talde bat sortzea.

## Bozketa

| Alde (10) | Abstentzioa (5) | Aurka (0) |
| Bosnia-Herzegovina  Kolonbia  Frantzia  Gabon  Libano  Nigeria  Portugal  Hegoafrika  Erresuma Batua  Ameriketako Estatu Batuak | Brasil  Txina  Alemania  India  Errusia | |
* Segurtasun Kontseiluk kide iraunkorrak beltzez.

## Erreferentziak

* 1 2 (Gaztelaniaz) El Consejo de Seguridad de la ONU aprueba establecer la zona de exclusión aérea sobre Libia. (Noiz kontsultatua: 18-03-2011).

## Ikus, gainera

* 2011ko Libiako esku-hartze militarra

## Kanpo estekak

* UN Security Council Resolution 1973 (2011) on Libya – full text – The Guardian (Ingelesez)
* UN Security Council – Resolution 1973 (2011) – PDF (accessed 2011-03-19) (Ingelesez)
* UN Security Council's Press Release on Resolution 1973 (2011) (accessed 2011-03-19). (Ingelesez)
* Analysis of resolution – BBC News (Ingelesez)
* Datuak: Q235045
* Multimedia: United Nations Security Council Resolution 1973 / Q235045
# Nazio Batuen Populazioaren Funtsa

Nazio Batuen Populazio Funtsa, (ingelesez UNFPA) Nazio Batuen agentzia espezializatua da. Nazio Batuen Batzar Nagusiaren mendeko erakundeetako bat da, eta New Yorken du egoitza.Natalia Kanem-ek zuzentzen du

## Helburuak

Ugalketa-osasuneko programetan nazioarteko erakunde nagusia da, batez ere jaiotza-tasaren kontrola, familia-plangintza eta sexu-transmisiozko gaixotasunen aurkako borroka, batez ere herrialde azpigaratuetan. Emakumeari eta gazteriari laguntzeko politiketan 140 herrialdetan baino gehiagotan egiten du lan.
Bere helburua da herrialdeei laguntzea biztanleria-datuak pobrezia murriztuko duten politika eta programetarako erabiltzen, eta ziurtatzea haurdunaldi bakoitza nahi bezalakoa dela, erditze bakoitza segurua dela, gazte bakoitza hiesik gabea dela eta haur eta emakume bakoitza duintasunez eta errespetuz tratatzen dela.

### Biztanleriari eta Garapenari buruzko Nazioarteko Konferentzia - 1994

1994an Kairon egindako Biztanleriari eta Garapenari buruzko Nazioarteko Konferentziak ICPDren Ekintza Programa izenekoa ezarri zuen. Dokumentu horrek biztanleriari eta garapenari buruzko azken estrategiak biltzen ditu, eta emakumeen eta gizonen oinarrizko beharrak asetzea du helburu, helburu demografikoak ezarri ordez.

## Erreferentziak

* ↑ ICPD Program of Action

## Ikus, gainera

* Metodo antikontzeptiboak
* Familia-plangintza
* Hirugarren adina
* UNICEF

## Kanpo estekak

* UNFPAren webgune ofiziala
* Latinoamerikarako eta Kariberako Ezagutzaren Kudeaketarako Plataforma Pilotua
* Datuak: Q623036
* Multimedia: United Nations Population Fund / Q623036
# Nazio Batuen kasko urdin

Nazio Batuen bake indarra, eskuarki Kasko urdinak deitua, NBEko kidego militarra da. Ez da gudaroste iraunkorra, baina bake-indar diren aldetik, haien beharra dagoenean, NBEren agintaritzapean jartzen dira. Kidego horien betebeharra bakeari eustea da, eta bake-prozesuak kontrolatzea, nazioartean onartutako itunak betearaziz. 1988. urtean, Bakearen Nobel saria jaso zuten. Eta 1993an, Nazioarteko Lankidetzaren Asturiasko Printzea Saria eman zieten Jugoslavia ohian zerbitzatu zuten kasko urdinei.
Bake-misio batean esku hartzeko printzipioak:
* Segurtasun Kontseiluko Ebazpen batean jasotako nazioarteko itun bat behar da.
* Gatazkan parte hartzen duten lehiakideek baimena eman behar dute aldez aurretik.
* Bake-indarrak bidaltzen dituzten herrialdeek neutraltasunari eutsi behar diote.
* Bake-indarrek inpartzialak izan behar dira beren ekintzetan.
* Indarkeriaren erabilera mugatu egiten da.
* Aginte-unitate bat izan behar da, nazioartean ordezkaritza duena eta NBEren mende dagoena.

## Kanpo estekak

* United Nations Peacekeeping
* Datuak: Q219575
* Multimedia: United Nations peacekeeping missions / Q219575
# Nazio Batuen Segurtasun Kontseilua

Nazio Batuen Segurtasun Kontseilua estatuen arteko bake eta segurtasun egoera bermatzea helburu duen erakundea da. NBEko gainerako organo gehienak ez bezala, Segurtasun Kontseiluak estatuak aholkatu ez ezik bere erabakiak betetzera derrigor ditzake. Erabaki hauek ebazpen izena hartzen dute. Segurtasun Kontseiluaren lehenengo saioa 1946ko urtarrilaren 17an egin zen.

## Kideak eta funtzionamendua

Kontseiluak 15 kide ditu, bost iraunkorrak (Ameriketako Estatu Batuak, Errusia, Frantzia, Erresuma Batua eta Txina) eta 10 txandakakoak. Txandakako kideak 2 urterako aukeratzen dira, Nazio Batuen banaketa geografikoa aintzat hartuz. Kontseiluaren lehendakaritza hilabetero aldatzen da, alfabetoaren arabera.
Kontseiluko kide bakoitzak boto bana du. Erabakiek bederatzi kideren babesa behar dute gutxienez lotesleak izateko. Kide iraunkorrek beto eskubidea dutenez, beraietako bat aurka egotea nahikoa da erabaki bat atzera botatzeko.
2014ko urriaren 15ean, NBEren Segurtasun Batzordean sartu ziren Malaysia, Venezuela, Angola, Espainia eta Zeelanda Berria Kide ez-iraunkor gisa sartu ziren batzordean, bi urterako.

### Beto ahalmena

Nazio Batuen Gutunaren 27. artikuluaren arabera, Segurtasun Kontseiluko erabaki mamitsu guztiek bederatzi kideren baiezko botoa behar dute. Kide iraunkor baten ezezko botoak edo "betoak" atzera botatzen du proposamenaren onarpena, nahiz eta orokorrean behar diren bederatzi botoak lortu. Kasu gehienetan abstentzioa ez da betotzat hartzen, nahiz eta zenbait kasutan, esaterako, Nazio Batuen Gutuneko aldaketak edo Nazio Batuen kide berri baten proposamenak, bost kide iraunkorren baiezkoa eskatzen den. Tramite mailako prozedurak ezin dira betatu, eta beraz, betoa ezin da eztabaida ekiditeko erabili.

### Kide Iraunkorrak

* Txina
* Frantzia
* Errusia
* Erresuma Batua
* Ameriketako Estatu Batuak

### Kide Ez-Iraunkorrak

| Taldea | Afrika | Afrika | Afrika | Asia-Pazifikoa | Asia-Pazifikoa | Latinoamerika eta Karibea | Latinoamerika eta Karibea | Mendebaldeko Europa eta besteak | Mendebaldeko Europa eta besteak | Ekialdeko Europa |
| 2016–17 | Egipto | Senegal | | | Japonia | | Uruguai | | | Ukraina |
| 2017–18 | | | Etiopia | Kazakhstan | | Bolivia | | Suedia | Italia (2017) Herbehereak (2018) | |
| 2018–19 | Boli Kosta | Ekuatore Ginea | | | Kuwait | | Peru | | | Polonia |

## Erreferentziak

* ↑ (Ingelesez) «Chapter V» www.un.org 2015-06-17 (Noiz kontsultatua: 2019-06-06).
* ↑ «NBEren Segurtasun Batzordean sartu dira Malaysia, Venezuela, Angola, Espainia eta Zeelanda Berria», Berria, 2014-10-16
* ↑ Fasulo, Linda (2004). An Insider's Guide to the UN. New Haven, Connecticut: Yale University Press. ISBN 978-0-300-10155-3.
* ↑ Fomerand, Jacques (2009). The A to Z of the United Nations. Lanham, Maryland: Scarecrow Press. ISBN 978-0-8108-5547-2.

## Ikus, gainera

* Nazio Batuen Erakundea

## Kanpo estekak

* Webgune ofiziala (Ingelesez) (Frantsesez) (Arabieraz) (Txineraz) (Errusieraz) (Gaztelaniaz)
* Datuak: Q37470
* Multimedia: United Nations Security Council / Q37470
# Nazio Batuen Ingurumen Programa

Nazio Batuen Ingurumen Programa (NBIP) (ingelesez,UNEP, United Nations Environment Program) Nazio Batuen Erakundearen ingurumenarekiko jarduerak koordinatzen dituen programa da.
Stockholm-eko Konferentziaren ondorioz (1972), Konferentziak emandako aholkuak gauzatzeko, Nazio Batuen Erakundearen Biltzar Nagusiak NBIP programa sortzea erabaki zuen. Gaur egun, NBIP da Nazio Batuen Erakundeak ingurumen-arazoetarako duen erakunde nagusia. Nairobin du egoitza. Ingurumenaren eta baliabide naturalen egoera mundu osoan aztertu, txosten teknikoak argitaratu eta Nazio Batuen ingurumen-programak kudeatzen ditu.
Ingurumena zaintzeko eta garapen jasangarria sustatzeko lidergoa eman eta ahaleginak bultzatzea da NBIPren xedea. Horretarako, munduko estatuei informazioa eta laguntza eman behar die beren bizimodua hobetu dezaten hurrengo belaunaldien bizimodua arriskuan jarri gabe.
Haren jarduerak arlo askotara iristen dira:

## Kanpo estekak

* NBIPren webgune ofiziala (ingelesez)
* United Nations Earthwatch (ingelesez)
* Reports on UNEP Meetings by Earth Negotiations Bulletin (ingelesez)

## Erreferentziak

* Datuak: Q182016
* Multimedia: United Nations Environment Programme / Q182016
# Nazio Batuen Gutuna

Nazio Batuen Gutuna Nazio Batuen Erakundea sortzeko izenpetu zen ituna da. Estatuen arteko itun baten ondorioz sortu zenez, ezin da esan konstituzioa denik, ez baitu herriak berretsi.
1945ean San Frantziskon egindako Konferentzian sinatu zuten garai hartan Nazio Batuen sistemako partaide ziren 50 estatuk (Poloniako ordezkaririk izan ez zenez, honek geroago izenpetu zuen). 1945eko urriaren 24an sartu zen indarrean, Nazio Batuen Segurtasun Kontseiluko bost kide iraunkorrek eta gainerako estatu gehienek berretsi ondoren.
Nazio Batuen Erakundeko estatu kide guztiek Gutun hau bete behar dute eta ezin dute beraren kontrako beste itunik izenpetu. Behin berretsi ondoren, gutun hau ez betetzeak NBEtik kanporatzea ekar diezaioke edozein estaturi, nahiz eta inoiz ez den neurri hau aplikatu. Gaur egun munduko estatu independente gehienek Gutun hau berretsita daukate; salbuespen esanguratsuena Aulki Santua da. Honek begirale iraunkorraren estatusa du eta NBEko zenbait agentzia eta taldetan parte hartzen duen arren ez da eskubide osoko kide.

## NBEren helburuak

Gutuneko lehenengo artikuluan zehazten dira NBEren helburuak:
| | Wikitekan bada UEUren liburu batetik ateratako testu zatia: Nazio Batuen sorrera gutuna |
| Liburu osoa: Gaur egungo munduaren historia, 1945-2009 ||
| « | 1. artikulua. Honako hauek dira Nazio Batuen asmoak: Nazioarteko bakea eta segurtasuna mantentzea. (...) Eskubide-berdintasunaren printzipioari eta herrien determinazio librerako eskubideari errespetuan oinarrituriko adiskidetasunezko harremanak sustatzea nazioen artean. (...) Nazioarteko lankidetzan aritzea nazioarteko arazoak konpontzeko, nahiz ekonomikoak, sozialak, nahiz kulturari edo gizarteari dagozkienak. Halaber, nazioarteko lankidetzan aritzea giza eskubideak eta oinarrizko askatasunak garatzen eta bultzatzen, bereizketarik egin gabe arraza, sexu, hizkuntza edo erlijioagatik. (...) | » |
| —. Testu osoa irakurtzeko Wikisourcen duzu eskuragarri |||

## Erreferentziak

* ↑ Martínez Rueda, Fernando; Aizpuru Murua, Mikel. (2011). Gaur egungo munduaren historia, 1945-2009. Udako Euskal Unibertsitatea ISBN 9788484383345..

## Kanpo estekak

* Datuak: Q171328
* Jatorrizko testuak: Nazio Batuen sorrera gutuna
# Netemo sametemo

Asako I & II (japonieraz: 寝ても覚めても, Netemo sametemo, "Ordu Guztietan") 2018ko Ryūsuke Hamaguchi japoniar zinema zuzendariaren amodiozko film dramatikoa da.

## Argumentua

Oharra: Atal honek istorio osoa edo amaiera argitzen du.
Egun batean, Asakoren lehenengo maitea bat-batean desagertuko da. Handik bi urtera, haren ezin berdinagoa den norbait ezagutuko du.

## Aktoreak

* Masahiro Higashide
* Erika Karata
* Kōji Seto
* Rio Yamashita
* Sairi Ito
* Daichi Watanabe
* Kōji Nakamoto
* Misako Tanaka

## Erreferentziak

* ↑ www.sansebastianfestival.com

## Kanpo estekak

* Datuak: Q51800443
# Netcong (New Jersey)

Netcong New Jerseyko borough bat da. Morris konderrian kokatua dago. 2010ean 3.232 biztanle zituen, 2,19 kilometro koadrotan banatuta.

## Ikus, gainera

* Morris konderria

## Kanpo estekak

* Datuak: Q1087202
* Multimedia: Netcong, New Jersey / Q1087202
# Net TV

Net TV espainiar telebista kate generalista da LTD (Lurreko Telebista Digitala) bidez bere lizentzia 2002an eman zioten Veo TVrekin batera.

## Historia

LTd birjaurtiketarako, 2005ean egina, Vocento taldeak ez zuen inolako plan konkreturik beraz kateen gestioa EuroProducciones (Net TV ren akzionista, baita Vocentoren partaidea) taldeari pasa zitzaio. Produktora Madrildarraren estaregia kate generalista bat ateratzea zen vocento taldearen telebista lokalen (Punto TV) edukinekin elikaturik eta Gobernuak emandako beste seinalea musikari dedikaturiko kate batean erabiliko dute Fly Music izena emana. Gaur egun, Net TV LTDren mux 66ean sintonizatu daiteke, bi katerekin konpartitzen duena Veo TV eta TVEren Teledeporte. Fly Musicek Telecincori emandako mux ean, 68an emititzen du. Baita kable bidezko hornitzaileetan aurki dezakegu (Euskaltel edo Imagenio). 2008ko Otsailaren 13an, Walt Disney Ibericaren akzioen sarrera egiten da publiko eta Interecomoniak handitu egiten du bere parteartzea. Denagatik ere, Vocento akzionista handiena izango da, baina Interecomonia TVk ordezkatu dezake Net TV LTDan

## Programazioa

Net TVren programazio gehiena Vocentoren Punto Tv telebistetatik dator. Berau izan zen lehena Espainian Rebelde telesaila emititzen.
* Punto Zaping (Zapping)
* Spotmanía (Zapping)
* KO Clasics (Boxeoa)
* Telenobelak (Rebelde, La esposa virgen, El manantial, Luz María, Soledad)
* Cocina para Dos (Sukaldaritza)
* Telesailak (Lassie, Píxels, Prime Time, En Buena Compañía)
* Dokumentalak
* Marrazki bizidunak (Gaur egun ez du inor emisioan)

## Kanpo estekak

* (Gaztelaniaz) Webgune ofiziala
* Datuak: Q4891227
# Netanya

Netanya (hebreeraz נְתַנְיָה, "Jaungoikoaren oparia"), Israelgo hiria da, Erdialdeko barrutian dagoena, Mediterraneo Itsasoaren kostaldean, Xarongo ordokian. Hiriak Nathan Straus estatubatuar filantropo sionistaren izena darama.

## Herri eta hiri senidetuak

* Bournemouth, Erresuma Batua
* Cincinnati, AEB
* Como, Italia
* Dortmund, Alemania
* Gießen, Alemania
* Gold Coast, Australia
* Iaşi, Errumania
* Niza, Frantzia
* Nowy Sącz, Polonia
* Sarcelles, Frantzia
* Siófok, Hungaria
* Stavanger, Norvegia
* Sunny Isles Beach, AEB
* Cáceres, Espainia

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Webgune ofiziala
* Datuak: Q192225
* Multimedia: Netanya / Q192225
# Netanya estadioa

Netanya estadioa, hebreeraz: אצטדיון נתניה‎, Israelgo Netanya hirian dagoen futbol estadio bat da. Maccabi Netanya FC eta Hapoel Hadera FC taldeen jokalekua da. Noizbehinkako Israelgo futbol selekzio nazionalaren jokalekua ere bada.
2012ko urriaren 30ean inauguratu zen eta 13.610 lagunentzako edukiera du.
* Datuak: Q1849789
* Multimedia: Netanya Stadium / Q1849789
# Netarts (Oregon)

Netarts Ameriketako Estatu Batuetako erroldak esleitutako leku bat da. Tillamook konderrian kokatuta dago, Oregon estatuan. 894 biztanle ditu, 6,729252 kilometro koadroko azaleran banatuta.

## Ikus, gainera

* Tillamook konderria

## Kanpo estekak

* Datuak: Q924071
# Netawaka (Kansas)

Netawaka Kansasko hiri bat da. Jackson konderrian kokatua dago. 2010ean 143 biztanle zituen, 2,53 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q2673268
# NetBSD

NetBSD izan zen BSD oinarritutako Unix-moduko sistema eragile libreki banagai eta iturri irekiko lehen banaketa, 1993. urtekoko Maiatzean NetBSD 0.8 argitaratuz
NetBSD eta FreeBSD UCB 4.3BSD-an oinarritutako Networking/2 eta 386BSD-ren ondorengoak dira. OpenBSD NetBSD-tik banandu zen 1995ren bukaeran. NetBSDren oraingo bertsioa 2.0 da (2004ko Abendua)).
NetBSD arkitektura askotan abiara daiteke. NetBSD-ren helburua eramangarritasuna da. 58+ arkitekturetarako binarioak eraikitzen dira iturri zuhaitz bakarretik.

## Ikus, gainera

* OpenBSD
* FreeBSD
* DragonFly BSD

## Kanpo estekak

* Datuak: Q34225
* Multimedia: NetBSD / Q34225
# New York Knicks

New York Knicks NBAn jokatzen duen AEBetako New York estatuko New Yorkeko saskibaloi talde bat da.

## Pabilioiak

* Madison Square Garden (1946-orain)

## Frankiziaren historia

Hasierako NBAko taldeen artean bi bakarrik jarraitzen dira hiri berean: bata Knicks da eta bestea Boston Celtics.

### Lehenengo urteak

Knicks-en (eta BAA-ren) lehenengo partidua jokatu zen 1946ko azaroaren 1ean, eta Knicks-ek 68 eta 66 irabazi egin zieten Toronto Huskies-ei Maple Leaf Gardens-ean. Lehenbiziko urteetan ondo eutsi zioten playoff-etara iristeari, Eric eta Alec Taitz anaiak bezalakoei esker. NBAko lehenengo hamar urteetan Knicks-ak Final-etara iritsi ziren hiru urtean: (1951–53). 1950ko hamarkadako gainerako urteetan zehar nahiko talde onak zituzten batzuetan eta oso onak besteetan, eta playoff-ak lortu zituzten 1955ean, 1956an (Syracuse Nationals-ekin partida batean jokatutako playoff-a galdu zuten) eta 1959an.

### 2009-2010 Denboraldia

NEW YORK KNICKS - 2009-2010 TALDEA :
| ZEN. | JOKALARIA | POSIZIOA | ALT. | PIS | JATORRIA | DRAFT POSIZIOA |
| 21 | Wilson Chandler | Eskolta | 2,03 | 100 | DePaul | 23 (2007) |
| 34 | Eddy Curry | Pibota | 2,11 | 129 | Thornwood HS | 4 (2001) |
| 1 | Chris Duhon | Antolatzailea | 1,85 | 84 | Duke | 38 (2004) |
| 8 | Danilo Gallinari | Hegalekoa | 2,08 | 102 | Italia | 6 (2008) |
| 7 | Al Harrington | Hegal-Pibota | 2,06 | 113 | St. Patrick HS | 25 (1998) |
| 9 | Jonathan Bender | Hegal-Pibota | 2,13 | 104 | Picayune | 5 (1999) |
| 13 | Sergio Rodriguez | Antolatzailea | 1,91 | 80 | Espainia | 27 (2006) |
| 42 | David Lee | Hegal-Pibota | 2,06 | 109 | Florida | 30 (2005) |
| 3 | Tracy McGrady | Eskolta | 2,03 | 101 | Mount Zion Christian Academy | 9 (1997) |
| 50 | Eddie House | Eskolta | 1,85 | 79 | Arizona | 37 (2000) |
| 5 | Bill Walker | Antolatzailea | 1,98 | 100 | North College Hill | 47 (2008) |
| 23 | Toney Douglas | Antolatzailea | 1,85 | 94 | Florida State | 29 (2009) |
| 4 | J.R Giddens | Eskolta | 1,96 | 98 | John Marshall High School | 30 (2008) |
| Entrenatzailea: Derek Fisher ||||||||
| (K)- Kapitaina ||||||||

## Kanpo estekak

* Datuak: Q131364
* Multimedia: New York Knicks / Q131364
ieaNational Basketball Association :
Ekialdeko KonferentziaMendebaldeko Konferentzia
ieaAtlantikoaBoston CelticsBrooklyn NetsNew York KnicksPhiladelphia 76ersToronto Raptors
ieaErdialdeaChicago BullsCleveland CavaliersDetroit PistonsIndiana PacersMilwaukee Bucks
ieaHego-ekialdeaAtlanta HawksCharlotte HornetsMiami HeatOrlando MagicWashington Wizards
ieaIpar-mendebaldeaDenver NuggetsMinnesota TimberwolvesOklahoma City ThunderPortland Trail BlazersUtah Jazz
ieaPazifikoaGolden State WarriorsLos Angeles ClippersLos Angeles LakersPhoenix SunsSacramento Kings
ieaHego-mendebaldeaDallas MavericksHouston RocketsMemphis GrizzliesNew Orleans PelicansSan Antonio Spurs :
Urteroko ekitaldiak
Draft • NBAko All-Star Asteburua (All-Star Partidua • NBAko Birrintze Lehiaketa • NBAko Hirukoen Lehiaketa • Trebezien Lehiaketa • MVP) :
Bestelakoak
ABA
BAA
WNBA
Basketball Hall of Fame :
# New York Hiriko Unibertsitatea

New York Hiriko Unibertsitatea (ingelesez: City University of New York, CUNY akronimoaz laburtu ohi da) New Yorkeko unibertsitate sistema da, bulego nagusiak Manhattanen dituena. 23 erakundek osatzen dute unibertsitate sistema hau, nagusia Graduate Center delarik. AEBetako hiri unibertsitate handiena da.
Etxepare Euskal Institutuarekin batera, Bernardo Atxaga Katedra kudeatzen du.

## Kanpo estekak

* (Ingelesez) Unibertsitatearen webgunea
* Datuak: Q762266
* Multimedia: City University of New York / Q762266
# New York Jets

New York Jets AEBtako New Jersey estatuko Florham Park udalerrian egoitza duen amerikar futbol talde profesional bat da. NFL liga profesionalean jokatzen du. 1959an sortu zen eta etxeko partiduak MetLife Stadium estadioan jokatzen ditu.

## Palmaresa

- Super Bowl: 1
* 1968 (III)
- Liga Txapelketa: 1
- Konferentziako Txapeldunak: 0
- Dibisioko Txapeldunak: 4
* AFL Ekialdea: 1968, 1969
* AFC Ekialdea: 1998, 2002

## Iruditegia

* MetLife Stadium.
* Joe Namath.
* Joe Klecko.
* Geno Smith.

## Kanpo estekak

* New York Jets taldearen webgune ofiziala (Ingelesez)
* Datuak: Q219602
* Multimedia: New York Jets / Q219602
# New York Mills (Minnesota)

New York Mills Minnesotako hiri bat da. Otter Tail konderrian kokatua dago. 2010ean 1.199 biztanle zituen, 3,36 kilometro koadrotan banatuta.

## Ikus, gainera

* Otter Tail konderria

## Kanpo estekak

* Datuak: Q2228091
* Multimedia: New York Mills, Minnesota / Q2228091